
Saskaņā ar Valsts ieņēmumu dienesta (turpmāk – VID) 2025. gada 29. janvāra rīkojumu Nr. 16/f izveidotā iepirkumu komisija “Par iepirkumu komisijas izveidošanu muitas speciālā tehniskā nodrošinājuma un pakalpojumu saņemšanai” (turpmāk – Komisija) ir saņēmusi un izskatījusi ieinteresētā piegādātāja jautājumus par atklāta konkursa “Transportlīdzekļu un konteineru automātiskās identificēšanas sistēmas uzturēšana un pilnveidošana”, iepirkuma identifikācijas Nr. FM VID 2025/159/ĀF (turpmāk – Konkurss), nolikumu un vienlaikus ar atbildes sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā EIS - Iepirkumi - FM VID 2025/159/ĀF - Pamatdati.

1. Jautājums 	
“Lūdzam sniegt informāciju, kāda platforma tiek izmantot docker container hosting, vai tas kubernetes, docker swarm, compose. Ja tiek izmantots kubernetes, vai tas ir self hosted vai cloud?”
1. Atbilde
Konkursā konteineru risinājumā tiek izmantota docker compose platforma.

2. Jautājums 
“Attiecībā uz centrālo datu bāzi, vai visur tiek izmantots net core nevis legacy net4x un, ja tiek izmantots net core vai visi servisi ir dokerizēti?”
2. Atbilde
Datubāzei izmanto MS SQL risinājumu.

3. Jautājums 
“Platformas VM pēc apraksta spriežot ir izmantots, gan windows, gan Linux, vai var pieņemt ka Windows tiek izmantots tikai MS SQL server “

3. Atbilde
Komisija paskaidro, ka Windows tiek izmantots MS SQL DB serveriem. Linux VM tiek izmantotas aplikācijas/docker palaišanai.
 
4. Jautājums 
“Attiecībā uz centrālo datu bāzi, vai projekts izmanto mikroservisu arhitektūru vai ir aplikācija monolīts?”
4. Atbilde
Komisija paskaidro, ka aplikācija ir monolīts.

5. Jautājums 
“Vai tiek izmantotas rindas servisu komunikācijā, lai nodrošinātu asinhronu datu apstrādi?”
5. Atbilde
Komisija paskaidro, ka rindu servisi netiek izmantoti. Datu apmaiņai starp dalībvalstīm tiek izmantots ftp serveris.

6. Jautājums 
“Kā tiek organizētas piegādes? Vai ir CI/CD, kur tie tiek hostoti, kas par platformu tiek izmantota?”
6. Atbilde
Komisija paskaidro, ka piegādes tiek organizētas ar GitLab CI/CD pipelines palīdzību (skatīt Konkursa nolikuma 2-3.pielikuma “Sadarbības kārtība” 9.4.apakšpunktu). 

7. Jautājums 
“Vai ir dev/staging vides atskaitot production, kur tiek veikta testēšana, ja šis vides nav vai ir pieejami simulācijas rīki ar ko imitēt produkciju? 
7. Atbilde
Komisija paskaidro, ka izpildītājam, saskaņā ar Konkursa nolikuma 2. pielikuma “Tehniskais piedāvājums” 8.11., 8.12. un 8.13. apakšpunktā noteikto, ir pienākums nodrošināt savu izstrādes un testēšanas vidi. Pasūtītāja testēšanas vide netiek nodrošināta izpildītāja vajadzībām.

8. Jautājums 
“Kādi dokumenti ir pieejami par TLKAIS? Lūdzam apliecināt, ka šie dokumenti ir aktuāli, atbilst sistēmas darbībai un Latvijas vai starptautisko programmatūras izstrādes standartu prasībām?”
8. Atbilde
1. Pieejamie dokumenti:
– programmatūras dokumentācija
a. Programmatūras projektējuma apraksts;
b. Programmatūras prasību specifikācija;
c. TLKAIS Lokālā punkta atjaunošanas plāns;
d. Administratora rokasgrāmata;
e. Darbības nepārtrauktības un atjaunošanas plāns;
f. Datu migrācijas instrukcijas;
g. Datu migrācijas plāns;
h. Datu migrācijas skripti;
i. Sistēma arhitektūra;
j. Lietotāja rokasgrāmata;
k. Lietotāju administratoru rokasgrāmata;
· objektu būvprojekti un izpilddokumentācija
Dokumenti ir aktuāli un izstrādāti atbilstoši standartiem. 

9.  Jautājums 
“Lūdzam sniegt informāciju par problēmpieteikumiem – skaits sadalījumā pēc moduļa, svarīguma un prioritātes par:
a. 1 gada vēsturi;
b. Uz doto brīdi aktuālajiem pieteikumiem.”

9. Atbilde
Komisija sniedz informāciju par problēmu pieteikumiem:
a. 1 gada vēsture:
-TLKAIS programmatūras problēmu pieteikumi: Parasts-137,Steidzams- 20, Kritisks-22;
-TLKAIS bojājumu pieteikumi: Parasts-94, Kritisks-22.
b. Uz doto brīdi aktuālie pieteikumi tiek risināti iepriekšējā uzturēšanas līguma ietvaros.

10. Jautājums
“Vai šī līguma ietvaros ir jānodrošina arī gala lietotāju atbalsta pakalpojumi?”
10. Atbilde
Komisija skaidro, ka līgums neparedz izpildītājam pienākumu nodrošināt tiešu galalietotāju (piem., MKP un RŠV darbinieki) atbalstu. Atbalsts tiek sniegts, izmantojot pieteikumu sistēmu un Konkursa nolikumā noteiktos komunikācijas kanālus.
(skatīt Konkursa nolikuma 2. pielikuma “Tehniskais piedāvājums” 2.tabulas 2.10., 3.2., 3.6., 3.7., 4.8., 4.10. un 8.19.apakšpunktu).
 



11. Jautājums
“Kā tiek konfigurēti serveri priekš hosting vai ir terraform skripti vai analogi, kas ļauj ātri izveidot infrastruktūru”
11. Atbilde
Komisija paskaidro, ka pasūtītāja rīcībā nav infrastruktūras uzstādīšanas skripti (terraform skripti vai analogi). 
12. Jautājums
“Kad pēdējo reizi ir veikts ievainojamības tests un vai visi konstatētie trūkumi ir novērsti?”
12. Atbilde
Komisija paskaidro, ka regulāri tiek veikta ievainojamību skenēšana. Ja tiek konstatēti trūkumi vai problēmas, tās tiek novērstas.
